รัฐบาลไทย-ข่าวทำเนียบรัฐบาล-ผู้ว่าฯ อุดรธานี ปิดการอบรมวิทยากรประวัติศาสตร์ชาติไทยประจำท้องถิ่น รุ่นที่ 11 เน้นย้ำ ปลุก Passion ครูจิตอาสากลับไปทำหน้าที่ถ่ายทอดความรู้ประวัติศาสตร์ชาติไทยในพื้นที่
วันอังคารที่ 19 มีนาคม 2567
19/03/2567
ผู้ว่าฯ อุดรธานี ปิดการอบรมวิทยากรประวัติศาสตร์ชาติไทยประจําท้องถิ่น รุ่นที่ 11 เน้นย้ํา ปลุก Passion ครูจิตอาสากลับไปทําหน้าที่ถ่ายทอดความรู้ประวัติศาสตร์ชาติไทยในพื้นที่
ผู้ว่าฯ อุดรธานี ปิดการอบรมวิทยากรประวัติศาสตร์ชาติไทยประจําท้องถิ่น รุ่นที่ 11 เน้นย้ํา ปลุก Passion ครูจิตอาสากลับไปทําหน้าที่ถ่ายทอดความรู้ประวัติศาสตร์ชาติไทยในพื้นที่ เพื่อร่วมกันธํารงรักษาไว้ซึ่งสถาบันชาติ ศาสนา และพระมหากษัตริย์ และความเป็นไทย
ผู้ว่าฯ อุดรธานี ปิดการอบรมวิทยากรประวัติศาสตร์ชาติไทยประจําท้องถิ่น รุ่นที่ 11 เน้นย้ํา ปลุก Passion ครูจิตอาสากลับไปทําหน้าที่ถ่ายทอดความรู้ประวัติศาสตร์ชาติไทยในพื้นที่ เพื่อร่วมกันธํารงรักษาไว้ซึ่งสถาบันชาติ ศาสนา และพระมหากษัตริย์ และความเป็นไทยให้คงอยู่ชั่วลูกชั่วหลานสืบไป
วันนี้ (19 มี.ค. 67) ที่ศูนย์ศึกษาและพัฒนาชุมชนอุดรธานี ตําบลบ้านธาตุ อําเภอเพ็ญ จังหวัดอุดรธานี นายวันชัย คงเกษม ผู้ว่าราชการจังหวัดอุดรธานี เป็นประธานปิดโครงการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ประจําปีงบประมาณ พ.ศ. 2567 รุ่นที่ 11 โดยมี นายกองเอก ธารณา คชเสนี (ครูป๊อด) นายหมวดตรี น้ําเพ็ชร คชเสนี สัตยารักษ์ (ครูปั๊ม) ดร.ลักษิกา เจริญศรี (ครูป้ายู) หัวหน้าส่วนราชการ นายอําเภอ 20 อําเภอ ผู้เข้ารับการอบรม และเจ้าหน้าที่ที่เกี่ยวข้อง รวมกว่า 200 คน ร่วมในพิธี
นายวันชัย คงเกษม ผู้ว่าราชการจังหวัดอุดรธานี กล่าวว่า ขอแสดงความยินดีกับผู้เข้ารับการฝึกอบรมทุกท่านที่มุ่งมั่น ตั้งใจ ในการเรียนตลอดระยะเวลา 5 วัน ของการฝึกอบรม โดยการจัดการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ประจําปีงบประมาณ พ.ศ. 2567 หลักสูตรครูผู้สอนประวัติศาสตร์ชาติไทย ได้บรรลุวัตถุประสงค์ที่กําหนดไว้ คือ ทําให้ทุกท่านได้รับการบ่มเพาะองค์ความรู้ เกิดความเข้าใจประวัติศาสตร์ชาติไทยและประวัติศาสตร์ท้องถิ่น มีทักษะ มีความเป็นผู้มีจิตอาสา จิตสาธารณะ มีค่านิยมของการเป็นผู้มีจิตสํานึกรักและหวงแหน มีความจงรักภักดี พร้อมธํารงรักษาไว้ซึ่งสถาบันชาติ ศาสนา และพระมหากษัตริย์ รวมถึงเป็นโอกาสอันดีที่เราได้มาพบปะแลกเปลี่ยนความรู้ซึ่งกันและกัน ซึ่งท่านสุทธิพงษ์ จุลเจริญ ปลัดกระทรวงมหาดไทย ได้เน้นย้ําในวันเปิดอบรมแล้วว่า ทุกท่าน คือ ทหารเสือพระราชา ทหารเสือพระพันปีหลวง ผู้น้อมนําพระราชปณิธาน "แก้ไขในสิ่งผิด" ด้วยจิตใจที่แน่วแน่ในการเป็น "ครูจิตอาสาบอกเล่าประวัติศาสตร์ชาติไทย" เป็นพลังของแผ่นดิน เพื่อทําให้ประเทศชาติมั่นคง ประชาชนมีความสุขอย่างยั่งยืน
“ขอขอบคุณผู้เข้าร่วมการอบรมฯ ทุกท่าน และหวังว่าท่านจะนําความรู้ ความเข้าใจ เกี่ยวกับหลักการทรงงานและการพัฒนาประเทศตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปปรับใช้ให้เป็นวิถีในการดําเนินชีวิต เป็นผู้มีจิตอาสา จิตสาธารณะ เสียสละ เอื้อเฟื้อแบ่งปันแก่ผู้อื่น เป็นพลังอันสําคัญในการจัดการกับปัญหาความเหลื่อมล้ํา การพัฒนาตนเอง และการจัดการของชุมชนท้องถิ่น ตลอดจนนําประสบการณ์ที่ได้จากการอบรมในครั้งนี้ ไปต่อยอด ขยายผล เพื่อการพัฒนาตามบริบทของพื้นที่ในจังหวัด และยกระดับคุณภาพชีวิตของพี่น้องประชาชนอย่างยั่งยืน ซึ่งการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น นอกจากความรู้ที่ได้รับจากการเข้ารับการฝึกอบรมแล้ว ประโยชน์สําคัญอีกประการหนึ่ง คือ การมีเครือข่ายความสัมพันธ์ระหว่างบุคคล มิตรภาพระหว่างเพื่อนที่จะช่วยเหลือส่งเสริมสนับสนุนการทํางานและชีวิตส่วนตัวของท่านตลอดไป และขอให้ทุกท่านระลึกไว้เสมอว่า ท่านได้สําเร็จการศึกษาอบรมจากสถาบันดํารงราชานุภาพ สํานักงานปลัดกระทรวงมหาดไทย ซึ่งเป็นหน่วยงานที่ได้เชิญพระนามขององค์ปฐมเสนาบดีกระทรวงมหาดไทยมาเป็นชื่อของสถาบัน เพื่อสร้างคน พัฒนาคน ธํารงความเป็นชาติไทยผ่านการถ่ายทอดองค์ความรู้อย่างต่อเนื่อง” นายวันชัยฯ กล่าว
"โครงการฝึกอบรมวิทยากรเพื่อทําหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจําท้องถิ่น ประจําปีงบประมาณ พ.ศ. 2567 หลักสูตรครูผู้สอนประวัติศาสตร์ชาติไทย รุ่นที่ 11 มีการฝึกอบรมระหว่างวันที่ 15 - 19 มีนาคม 2567 ณ ศูนย์ศึกษาและพัฒนาชุมชนอุดรธานี มีกลุ่มเป้าหมาย จํานวน 137 คน จาก 11 จังหวัด คือ จังหวัดยโสธร จังหวัดนครพนม จังหวัดมหาสารคาม จังหวัดหนองคาย จังหวัดมุกดาหาร จังหวัดกาฬสินธุ์ จังหวัดเลย จังหวัดบึงกาฬ จังหวัดอุดรธานี จังหวัดสกลนคร และจังหวัดหนองบัวลําภู โดยมีผู้เข้ารับการอบรมทั้งสิ้น จํานวน 133 คน ผู้มีอายุสูงสุด คือ 75 ปี และอายุน้อยที่สุด คือ 23 ปี โดยมีผู้ผ่านการอบรมและได้รับวุฒิบัตร จํานวนทั้งสิ้น 133 คน” นายวันชัยฯ กล่าวเพิ่มเติม
นายวันชัย คงเกษม ผู้ว่าราชการจังหวัดอุดรธานี กล่าวในช่วงท้ายว่า ขอให้ทุกท่านยึดมั่นในหลักคุณธรรม จริยธรรม กล้ายืนหยัดในความถูกต้อง มีความซื่อสัตย์สุจริต มีความรับผิดชอบต่อตนเอง ประเทศชาติ และประชาชน น้อมนําหลักปรัชญาของเศรษฐกิจพอเพียงมาประยุกต์ใช้ในการดํารงชีวิตและการทํางาน ขอขอบคุณคณะวิทยากร ผู้บริหาร หัวหน้าส่วนราชการ ผู้อํานวยการศูนย์ศึกษาและพัฒนาชุมชนอุดรธานี ผู้อํานวยการสถาบันดํารงราชานุภาพ และผู้เกี่ยวข้อง ตลอดจนผู้ที่มีส่วนสนับสนุนให้การฝึกอบรมในครั้งนี้เป็นไปตามวัตถุประสงค์ และสําเร็จลุล่วงด้วยดีทุกประการ ทั้งนี้ ขอให้มีกําลังกาย กําลังใจ และกําลังสติปัญญา เพื่อที่จะร่วมกันสร้างสรรค์พัฒนาประเทศชาติให้เจริญก้าวหน้า ด้วยการเป็นครูจิตอาสาผู้ถ่ายทอดความรู้เกี่ยวกับประวัติศาสตร์ชาติไทยประจําถิ่น ในทุกโอกาส ทุกช่องทาง ทุกเวลานาที เพื่อธํารงความเป็นชาติไทยให้คงอยู่อย่างยั่งยืนชั่วลูกชั่วหลานสืบไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood